5.9.2023
DA
Den Europæiske Unions Tidende
C 315/9
Anmeldelse af en planlagt fusion (Sag M.11150 - VERSALIS / NOVAMONT) Behandles eventuelt efter den forenklede procedure (EØS-relevant tekst)
(2023/C 315/07)
1.
Den 25. august 2023 modtog Kommissionen i overensstemmelse med artikel 4 i Rådets forordning (EF) nr.
139/2004 (1) anmeldelse af en planlagt fusion.
Anmeldelsen vedrører følgende virksomheder: — Versalis S.p.A. (Versalis, Italien), der kontrolleres af ENI S.p.A. (ENI, Italien) — Novamont S.p.A. (Novamont, Italien), der indirekte i fællesskab kontrolleres af Neuberger Berman Group, LLC (USA) og Investitori Associati II S.A. under likvidation (Luxembourg) — Matrica S.p.A. (Matrica, Italien), et joint venture oprettet den 13. juni 2011, der ejes ligeligt af Versalis og Novamont.
Versalis erhverver enekontrol, jf. fusionsforordningens artikel 3, stk.
1, litra b), over hele Novamont og enekontrol over Matrica.
Den planlagte fusion gennemføres gennem opkøb af aktier.
2.
De deltagende virksomheder er aktive på følgende områder:
— Versalis er aktiv inden for basiskemikalier og kemiske halvfabrikata, plast, gummi og kemikalier fra vedvarende energikilder.
Virksomheden har produktionsanlæg i EØS, Det Forenede Kongerige og Sydkorea og opererer gennem et internationalt handelsnetværk — Novamont er aktiv inden for produktion af bioplast og udvikling af bioprodukter og biokemikalier fra vedvarende energikilder.
Virksomheden har produktionsanlæg i EØS og USA og opererer gennem et internationalt handelsnetværk — Matrica fremstiller produkter, der udelukkende stammer fra vedvarende energikilder på grundlag af nye teknologier med lav miljøpåvirkning, der fokuserer på at anvende det vegetabilske råstofs molekylære kompleksitet til at fremstille kemikalier med høj merværdi.
Matrica anvender en proces til omdannelse af vegetabilske olier til mono- og dicarboxylsyrer og estere, hvilket gør det muligt at fremstille produkter med høj renhed.
3.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil.
Det bemærkes, at denne sag eventuelt vil blive behandlet efter den forenklede procedure i overensstemmelse med Kommissionens meddelelse om en forenklet procedure for behandling af bestemte fusioner efter Rådets forordning (EF) nr.
139/2004 (2).
4.
Kommissionen opfordrer alle interesserede tredjeparter til at fremsætte eventuelle bemærkninger til den planlagte fusion.
Alle bemærkninger skal være Kommissionen i hænde senest 10 dage efter offentliggørelsen af denne meddelelse.
Angiv altid referencen: M.11150 — VERSALIS / NOVAMONT (1) EUT L 24 af 29.1.2004, s. 1 (»fusionsforordningen«).
(2) EUT C 366 af 14.12.2013, s.
5.